# Tito Valverde

Fernando García Valverde, més conegut com a Tito Valverde (Àvila, 26 d'abril del 1951) és un actor espanyol.

## Biografia

La vocació d'actor li va venir de molt jove, ja que amb 17 anys ja estava treballant en un grup de teatre, l'ARA de Màlaga, amb el qual va participar en un gran nombre d'obres. Va començar els estudis d'Aparellador, però els va abandonar per matricular-se en Art Dramàtic. El seu debut professional en el teatre va ser el 1974, amb l'obra "El círculo de tiza caucasiano", a la qual va seguir "Misericordia". Van seguir a aquestes una gran quantitat d'obres, entre les quals podem destacar, en aquesta dècada dels 70, "¿Por qué corres, Ulises?" i "El atentado", en què va treballar al costat de l'actor Alberto Closas.Als 80 el seu treball en el teatre va ser també molt prolífic, amb obres com "La Dorotea", "Casandra" o "La herida del tiempo". En aquesta dècada va participar en "La coartada" de Fernando Fernán Gómez o en "Los locos de Valencia" de Lope de Vega, aquesta última amb la Companyia Nacional de Teatre Clàssic.
Cal destacar que Tito Valverde ha treballat molt en el doblatge, posant la seva veu a un gran nombre de pel·lícules, com "La chaqueta metálica" o "Los reyes del mambo tocan canciones de amor", i sèries, com "The A-Team ". Últimament, es dedica també al doblatge de videojocs. A la pantalla petita, el seu debut va tenir lloc el 1982, any en què va intervenir en la sèrie "Ramón y Cajal". Ha participat en una gran quantitat de produccions per a la televisió, com "Proceso a Mariana Pineda", "Goya", "Lorca, muerte de un poeta", "La huella del crimen", i en sèries com "Pepa y Pepe" o "Todos los hombres sois iguales". En aquest punt cal destacar la gran popularitat que li ha donat l'actor seva participació en la sèrie "El comisario", en la qual dona vida a l'honrat comissari Gerardo Castilla. La sèrie, que va començar a emetre l'any 1999 és considerada ja la més duradora de la televisió espanyola.
Pel que fa al cinema, Tito Valverde va debutar l'any 1977 amb la pel·lícula "La guerra de papá" de Miguel Mercero, basada en una novel·la de Miguel Delibes. Ha treballat a les ordres de prestigiosos directors, com José Luis Cuerda en "El bosque animado" o Juanma Bajo Ulloa a "Alas de mariposa".L'any 1993, Tito Valverde va guanyar el Premi Goya a la millor interpretació masculina de repartiment pel seu paper a la pel·lícula "Sombras en una batalla", dirigida per Mario Camus.D'entre les seves pel·lícules podem afegir algun títol com "Buscando a Perico", "Amanece, que no es poco", " Esquilache", "El aliento del diablo", "Cómo ser infeliz y disfrutarlo", "El grito en el cielo", "El apagón" o "La gran vida".

## Filmografia
### Cinema

| Any | Títol | Director |
| 2016 | Villaviciosa de al lado | Nacho G. Velilla |
| 2013 | 15 años y un día | Gracia Querejeta |
| 2005 | Reinas | Manuel Gómez Pereira |
| 2004 | La gran vida | Antonio Cuadri |
| 2001 | El apagón | José Mª Caro |
| 1998 | El grito en el cielo | Dunia Ayaso i Félix Sabroso |
| 1997 | El color de las nubes | Mario Camus |
| 1997 | Amor de hombre | Juan Luis Iborra i Yolanda García Serrano |
| 1996 | Una piraña en un bidé | Carles Pastor Moreno i José Picazo |
| 1995 | La ley de la frontera | Adolfo Aristarain |
| 1994 | Todos los hombres sois iguales | Manuel Gómez Pereira |
| 1994 | Cómo ser infeliz y disfrutarlo | Enrique Urbizu |
| 1994 | Pipas | David Gordon |
| 1993 | Sombras en una batalla | Mario Camus |
| 1993 | ¿Por qué llaman amor cuando quieren decir sexo? | Manuel Gómez Pereira |
| 1993 | El aliento del diablo | Paco Lucio |
| 1992 | Huidos | Sancho Gracia |
| 1991 | Alas de mariposa | Juanma Bajo Ulloa |
| 1991 | Lo más natural | Josefina Molina |
| 1989 | Esquilache | Josefina Molina |
| 1989 | Amanece, que no es poco | José Luis Cuerda |
| 1987 | El bosque animado | José Luis Cuerda |
| 1981 | Buscando a Perico | Antonio del Real |
| 1977 | La guerra de papá | Antonio Mercero |

### Televisió

| Any | Títol | Director |
| 2021 | Alba | Pablo Guerrero Carlota Pereda Humberto Miró Garrido |
| 2013- | Galerías Vélvet | Carlos Sedes |
| 1999 a 2009 | El comisario | Alfonso Arandia Jesús Font |
| 1997 | La banda de Pérez | Ricardo Palacios Josetxo San Mateo |
| 1996 a 1998 | Todos los hombres sois iguales | Jesús Font |
| 1995 | La noche de Lina | Valerio Lazarov |
| 1995 | Pepa y Pepe | Manuel Iborra |
| 1993 | Para Elisa | José Arévalo Pascual Cervera |
| 1992 | Celia | José Luis Borau |
| 1990 | El obispo leproso | José María Gutiérrez González |
| 1990 | La huella del crimen 2: El crimen del expreso de Andalucía | Imanol Uribe |
| 1989 | El mundo de Juan Lobón | Enrique Brasó |
| 1989 | Lorca, muerte de un poeta | Juan Antonio Bardem |
| 1987 | Mala racha | José Luis Cuerda |
| 1985 | Página de sucesos: Cintas verdes | Antonio Giménez-Rico |
| 1985 | Goya | José Ramón Larraz |
| 1984 | Proceso a Mariana Pineda | Rafael Moreno Alba |
| 1982 | Ramón y Cajal: Historia de una voluntad | José María Forqué |

### Doblatge

| Any | Pel·lícula/Joc | Personatge |
| 1987 | Shaka Zulu | Shaka Zulu |
| 1988 | The A-Team | Frankie Santana |
| 1989 | Full Metal Jacket | Soldat "Ébano" |
| 1992 | Los reyes del Mambo tocan canciones de amor | César Castillo |
| 1992 | Gnomo Cop | Metge |
| 1993 | True Blood | Tony |
| 1993 | Nuestro barrio | James St. Martín |
| 2010 | Heavy Rain (Playstation 3) | Scott Shelby |

## Premis i nominacions

| Any | Premi | Categoria | Títol | Resultat |
| 1992 | Unió d'actors, Espanya | Millor actor secundari | Alas de mariposa | Guanyador |
| 1994 | Unió d'actors, Espanya | Millor actor secundari | Sombras en una batalla | Guanyador |
| 1994 | Premis Goya | Millor actor secundari | Sombras en una batalla | Guanyador |
| 1996 | Unió d'actors, Espanya | Millor interpretació protagonista de televisió | Pepa y Pepe | Nominat |
| 1996 | Fotogramas de Plata | Millor actor televisió | Pepa y Pepe | Nominat |
| 1997 | Unió d'actors, Espanya | Millor interpretació protagonista de televisió | Todos los hombres sois iguales | Guanyador |
| 1998 | Unió d'actors, Espanya | Millor interpretació protagonista de televisió | Todos los hombres sois iguales | Guanyador |
| 1998 | Fotogramas de Plata | Millor actor televisió | Todos los hombres sois iguales | Nominat |
| 2000 | Unió d'actors, Espanya | Millor interpretació protagonista de televisió | El comisario | Nominat |
| 2000 | Premis ATV, Espanya | Millor interpretació masculina | El comisario | Guanyador |
| 2001 | Premis ATV, Espanya | Millor interpretació masculina | El comisario | Nominat |
| 2003 | Premis TP d'Or | Millor actor | El comisario | Nominat |
| 2005 | Premis Zapping | Millor actor | El comisario | Guanyador |
| 2006 | Premis ATV, Espanya | Millor interpretació masculina | El comisario | Nominat |

## Referències

* ↑ «Biografía de Tito Valverde» (en castellà). biografias. [Consulta: 9 febrer 2014].
* 1 2 3 4 5 6 7 8 9 10 11 12 «Tito Valverde-Awards» (en anglès). imdb. [Consulta: 9 febrer 2014].

## Enllaços externs

* Pàgina web Arxivat 2014-02-03 a Wayback Machine.